****

**Տնկանյութի գնման**

**մրցույթ-հայտարարություն**

«Էյ Թի Փի» բարեգործական հիմնադրամը (ATP Charitable Foundation), համագործակցելով «Ջինիշյան» հիշատակի հիմնադրամի և «Էներգետիկայի հայկական գործակալություն» հիմնադրամի հետ, Եվրամիությանֆինանսավորմամբ 2021թ մարտի 1-ից մեկնարկել է  EU4ENVIRONMENT. «ԿԱՆԱՉ ՀԱՄԱՅՆՔ` ԴԻՄԱԿԱՅՈՒՆ ԱՊԱԳԱ» եռամյա ծրագիրը (NEAR-TS/2020/168333-3/2)։

Ծրագրի շրջանակում նախատեսվում է իրականացնել տնկանյութի գնում, որի համար կազմակերպվող մրցույթ-հայտարարության մանրամասները կարող եք տեսնել ստորև:

**Հայտերի ընդունման ժամկետը՝ 2021թ. հունիսի 11-ից մինչև 2021թ. հուլիսի 11-ը:** Կդիտարկվեն միայն լիարժեք դիմումները, որոնք հայտատուին ներկայացվող պարտադիր պայմաններին (տե'ս ստորև) առնչվող փաստաթղթերի հետ միասին պետք է ներառեն նաեւ գնառաջարկն՝ ըստ հաջորդիվ ներկայացված տեխնիկական բնութագրի և գնման ժամանակացույցի:

**Տեխնիկական բնութագիր և գնման ժամանակացույց**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Չափաբաժինը** | **Տնկանյութր ըստ ծառատեսակների** | **Տարիքը/ տարեկան** | Արմատավզիկի տրամագիծը/մմ | Ցողունի բարձրությունը/սմ | **Ըստ արմատային համակարգի տնկանյութի քանակությունը/հատ** | | | Տնկանյութի չափաքանակների մատակարարումը ըստ համայնքների և տնկման ժամանակահատվածի | | |
| **Փակ արմատային համակարգով** | **Բաց արմատային համակարգով** | **Ընդամենը** | Լեռնակերտ | Մեծ Սարիար | |
| 2021թ. հոկտեմբերի 20 - նոյեմբերի 20 | 2021թ. հոկտեմբերի 20 - նոյեմբերի 20 | 2022թ․ մարտի 15- ապրիլի 15 |
| 1 | Սոճի՝ սովորական և ղրիմյան | 2 | 4-6 մմ | 25-30սմ | 25000 | 78000 | 103000 | 25000 | 32000 | 46000 |
| 2 | Կաղնի արևելյան | 2 | 3-6 մմ | 10-20սմ | 12000 | 63000 | 75000 | 47000 | 28000 |  |
| 3 | Թխկի բարձրլեռնային | 2-3 | 5-10 մմ | 15-35 սմ | 2000 | 10000 | 12000 | 5000 | 5000 | 2000 |
| 4 | Կեչի՝ ելունդավոր, Լիտվինովի | 2-3 | 4-10 մմ | 30-60 սմ | 2000 | 10000 | 12000 | 5000 | 5000 | 2000 |
| 5 | Հացենի սովորական | 2-3 | 6-10 մմ | 40-60 սմ |  | 20000 | 20000 | 11000 | 3000 | 6000 |
| 6 | Արևելյան խնձորենի | 2-3 | 3-6մմ | 25-50սմ | 5000 | 34000 | 39000 | 13200 | 13500 | 12300 |
| 7 | Տանձենի կովկասյան | 2 | 2-4մմ | 10-20սմ | 5000 | 34000 | 39000 | 13200 | 13500 | 12300 |
| **Ընդամենը** | | | |  | 51000 | 249000 | 300000 | 119400 | 100000 | 80600 |

**\* Հայտատուին ներկայացվող պարտադիր պայմանները՝**

․ Տնկանյութը պետք է աճեցված լինի ՀՀ անտառներից հավաքած տեղական տեսակների սերմերից:

. Նշված տնկանյութից 119,400 հատը պետք է առաքել Շիրակի մարզի Լեռնակերտ համայնք աշուն 2021- ին, 100,000 հատը Մեծ Սարիար համայնք աշուն 2021-ին, իսկ 80,600 հատ գարուն 2022թ:

. Տնկանյութի (բաց արմատային համակարգով աճեցված) տեղափոխումը տնկարանից մինչև տնկատեղ պետք է կատարվի հողատորֆային ջրային լուծույթով պատրաստված դույլերի մեջ։

. Տնկանյութի (փակ արմատային համակարգով աճեցված) տեղափոխումը տնկարանից մինչև տնկատեղ պետք է կատարվի արկղերի մեջ ուղղահայաց, մեկ շարքով դասավորված վիճակում։

**Մրցույթի կազմակերպման կանոնները և հաղթողին որոշելու կարգը՝**

* Հայտ ներկայացնողն իրավունք ունի մասնակցել մրցույթի տեխնիկական բնութագրում նշված ինչպես մեկ, այնպես էլ մի քանի կամ բոլոր չափաբաժիններին միասին:
* Հայտերի գնահատումը կատարվելու է յուրաքանչյուր չափաբաժնի համար առանձին, և ըստ այդմ հաղթողները որոշվելու են յուրաքանչյուր առանձին չափաբաժնի համար: Յուրաքանչյուր չափաբաժնի համար գնահատումը կատարվելու է մրցութային հանձնաժողովի կողմից` հայտ ներկայացնողներից ստացված գնային առաջարկների, տեխնիկական բնութագրի պահանջների համեմատման միջոցով: Հաղթողը որոշվելու է ներկայացված գնային առաջարկի և տեխնիկական պահանջներին առավելագույն համապատասխանության ընդհանուր համադրման արդյունքում:
* Որևէ չափաբաժնի մասով հայտ չներկայացվելու կամ ներկայացված հայտերով նախատեսված չափաբաժիններից որևէ մեկի գծով հայտն անբավարար ճանաչելու կամ ներկայացված հայտերից որևէ մեկը մրցույթի պահանջներին բավարար չճանաչվելու դեպքում, մրցույթն ամբողջությամբ համարվում է չկայացած` նկատի ունենալով այն հանգամանքը, որ անտառտնկման նպատակով գնվելիք տնկանյութի ամբողջական ծավալի ապահովումը պետք է լինի միաժամանակ և համատեղ՝ նախանշված նպատակին հասնելու տեսանկյունից։ Մրցույթը չկայացած հայտարարվելուց հետո ոչ շուտ, քան 5 աշխատանքային օր հետո, կարող է հայտարարվել նոր մրցույթ:
* Մրցույթի փաթեթները պետք է պատրաստվեն և ստորագրվեն և կնքվեն (կնիքի առկայության պարագայում) հայտը ներկայացնողների համապատասխան լիազորություն ունեցող անձանց կողմից, դրվեն փակ ծրարների մեջ, դրանք ևս ստորագրել ու կնքել (կնիքի առկայության պարագայում): Անհրաժեշտ է ներկայացնել 3 տարբեր ծրարներ, որոնցից մեկում կլինեն բնօրինակ փաստաթղթերը, իսկ մյուս երկուսում` պատճենները: Բոլոր ծրարների վրա պետք է պարտադիր կարգով նշված լինեն «բնօրինակ» կամ «պատճեն» բառերը, հայտ ներկայացնողների տվյալների (իրավաբանական անձանց դեպքում` անվանում, իրավաբանական և գործունեության հասցեներ, ՀՎՀՀ, կոնտակտային տվյալներ, այդ թվում` էլ. փոստի հասցե, իսկ ֆիզիկական անձանց դեպքում` անուն, ազգանուն, հայրանուն, անձնագրի սերիա ու համար, տրման ամսաթիվը, ում կողմից է տրված, հաշվառման հասցե, կոնտակտային տվյալներ, այդ թվում` էլ. փոստի հասցե (Փաթեթները պետք է ներկայացվեն Արշակունյաց 57/5 հասցեով, երկ․-ուրբ․ ժամը 9։00-17։00, հարցերի դեպքում խնդրում ենք զանգահարել հետևյալ հեռախոսահամարներով՝ Արթուր Հարությունյան +374-94-47-34-46 և Վահե Մացակյան +374-55-60-06-94)): Սույն կետի պահանջներին չբավարարող ծրարները մրցութային հանձնաժողովը կարող է չդիտարկել և մերժել:
* Հայտերի բացումն ու գնահատումը տեղի կունենա մինչև 2021 թվականի հուլիսի 7-ը, իսկ մրցույթի արդյունքում հաղթող ճանաչված մասնակիցների մասին կտեղեկացվի վերջիններիս կողմից տրամադրված էլեկտրոնային փոստի հասցեներով մինչև 2021 թվականի հուլիսի 12-ը:
* Վճարումը կատարվում է համապատասխան մատակարարումն ամբողջությամբ, իսկ մաս-մաս կատարելու դեպքում` տվյալ մասը հանձել-ընդունելու և դրա համար դուրս գրված հաշվարկային փաստաթուղթը ստանալուց հետո 10 (տասը) աշխատանքային օրվա ընթացքում, եթե առկա չեն մրցույթի պայմաններին անհամապատասխանության դեպքեր։

\* կախված եղանակային պայմաններից նշված ամսվա (երի) օրերը կարող են ենթարկվել փոփոխությունների + - 10 օր։